**Dodatok č.1**

**k Školskému poriadku ZŠ s MŠ Krušetnica 83**

**Tento dodatok sa týka úpravy**

**Článku 5 Opatrenia vo výchove časť 5.2 Priestupky v ZŠ s MŠ Krušetnica 83**

**a je platný od 1. februára 2024**

Dodatok sa týka úpravy časti týkajúcej sa tabakových výrobkov, alkoholu či energetických nápojov.

Nové znenie:

V prípade porušenia zákazov týkajúcich sa tabakových výrobkov, výrobkov, ktoré sú určené na fajčenie a neobsahujú tabak, bezdymové tabakové výrobky, nikotínové vrecúška, žuvací tabak, elektronické cigarety, cigary, alkoholu či energetických nápojov budú uplatnené nasledovné výchovné opatrenia:

* prinesenie tabakových výrobkov a všetkých ostatných z predchádzajúceho odseku a alkoholických či energetických nápojov, pitie energetického nápoja - po prvýkrát – pokarhanie riaditeľom školy,
* opakované nosenie tabakových výrobkov a alkoholických či energetických nápojov a pitie energetických nápojov – nerešpektovanie predchádzajúcich upozornení – znížená známka zo správania na 2. stupeň,
* fajčenie, používanie žuvacieho tabaku a a pitie alkoholu – už pri prvom zistení - znížená známka zo správania na 2. stupeň,
* opakované fajčenie, používanie žuvacieho tabaku a pitie alkoholu – dvakrát a viac - znížená známka zo správania na 3. a 4. stupeň.

Pri porušení zákazu týkajúcich sa omamných, psychotropných a všetkých látok zakázaných do 18 rokov budú uplatnené nasledovné opatrenia:

* prechovávanie drogy – predvolanie pred podporný tím a pohovor
* opakované zistenie prechovávanie drogy – znížená známka zo správania, kontaktovanie odboru sociálnych vecí OÚ a polície,
* užívanie drogy – znížená známka zo správania na 2. stupeň, kontakt s rodičmi, lekárom, odborom sociálnych vecí OÚ a polície, zvýšená starostlivosť a kontrola žiaka,
* opakované zistenie užívania drogy – odporučenie do starostlivosti liečebného ústavu, znížená známka zo správania na 3. stupeň.

Žiaci nesmú zastrašovať ostatných, vyhrážať sa im. Nesmú spolužiakov navádzať na užívanie zakázaných látok. Nesmú sa vulgárne vyjadrovať, vysmievať, ohovárať žiakov a ich rodinných príslušníkov, učiteľov. Nesmú fyzicky napádať, šikanovať a vydierať iných. Žiak je povinný hlásiť učiteľovi, špeciálnemu pedagógovi, výchovnému poradcovi alebo vedeniu školy akékoľvek náznaky porušenia zákazu, šikanovania, aktívne spolupracovať. V prípade zistenia uvedených javov budú uplatnené nasledovné opatrenia:

... ďalej pokračuje pôvodný text školského poriadku.

Dodatok č. 1 bol prerokovaný na pedagogickej rade dňa 25.1.2024.

V Krušetnici 26.1.2024 PaedDr. Ing. Mária Olešová

 riaditeľka ZŠ s MŠ Krušetnica 83